Διασώθηκε η τραυματισμένη γυναίκα στον Όλυμπο

Ελικόπτερο Super Puma της Πολεμικής Αεροπορίας παρέλαβε την τραυματισμένη γυναίκα ορειβάτισσα, η οποία έπεσε νωρίτερα στη θέση λούκι Μύτικα, στον Όλυμπο.

Η γυναίκα διασώθηκε από κλιμάκιο της Ελληνικής Ομάδας Διάσωσης και πυροσβέστες και στη συνέχεια με ασθενοφόρο του ΕΚΑΒ μεταφέρθηκε σε νοσοκομείο.

Η ορειβάτισσα, παρόλο που έπεσε από ύψος 500 μέτρων σε χιονοσκεπή περιοχή, κατάφερε με ίδιες δυνάμεις και με τη βοήθεια των συντρόφων της να φτάσει στο καταφύγιο Αποστολίδη, στο οροπέδιο των Μουσών από όπου και την παρέλαβε το ελικόπτερο.

Πηγή: ΑΠΕ ΜΠΕ